123. löggjafarþing 1998–99.

Þskj. 476 — 353. mál.

Fyrirspurn

til heilbrigðis- og tryggingamálaráðherra um lífeyri sjómanna.

Frá Svavari Gestssyni.

1.	Hve margir sjómenn 60–65 ára nutu ellilífeyris árið 1997 samkvæmt sérstökum ákvæð
um í lögum um almannatryggingar?

2.	Hve margir sjómenn 60–65 ára fengu árið 1997 tekjutryggingu óskerta samkvæmt sama lagaákvæði?

3.	Hverju nam heildarkostnaður Tryggingastofnunar ríkisins 1997 vegna lífeyris sjómanna á aldrinum 60–65 ára? Hér er átt við allar lífeyrisgreiðslur og lífeyristengdar greiðslur sjómanna.

Skriflegt svar óskast.